Tegallinggah, Karangasem, Karangasem

**Désa Tegallinggah** punika sinunggil désa sané magenah ring kecamatan Kecamatan Karangasem, Kabupatén Karangasem, Bali.

## Lelintihan
Ring aab panjajahan, Banjar Tegallinggah miwah nampekanné marupa asiki perbekelan, sesampun aab Kamahardikaan Perbekelan Tegallinggah ngerajing ring Perbekelan Karangasem (Kota). Sepanturné duk warsa 1968 ngeranjing perbekelan Tumbu sané pusat pameréntahan ipun magenah ring Désa Bukit antuk ngawidangin tiga likur dusun antuk wates-wates Désa Tumbu luiré;

* Sikalér  : Gunung Bisbis
* Sikangin : Désa Seraya
* Sikelod  : Selat Lombok
* Sikauh   : Tukad Nyuling

Ring warsa 1989 Désa Tumbu daweg nika perbekelné I Nyoman Pasek Yasa ngaprakarsain pamekaran désa antuk nerapang LMD miwah LKMD Desa Tumbu mikélingin jimbar wawidangan Désa Tumbu 14,05 km² lan kapadetan panjak ipun sampun ngajangkepin prasyarat mangda kamekrang, taler kacumpu désa Tumbu kamekarang dados 3 (tiga) désa luiré Bukit, Tumbu tur Tenggalinggah

Désa Tegallinggah jimbar wawidangané 4.05 km² antuk wates–wates ipun:
* Sikalér  : Marga Pesirangan Katuwarah
* Sikangin : Pangkung Buluh
* Sikelod  : Telabah Tukad Cangah
* Sikauh   : Tukad Nyuling

Sané ngawidangin sor lima dusun utawi banjar dinas:
* Dusun Balepunduk Kalér
* Dusun Balepunduk Kelod
* Dusun Tegallinggah
* Dusun Karang Cermen
* Dusun Nyuling

Santukan mangda prasida kamekarang perlu wangunan Kantor Désa tur prajuru sauntara, sapunika Susunan Panitia Pawangunan Kantor Désa Pasiapan Tegallinggah daweg nika;

* Pamucuk   : I Wayan Sura
* Sekretaris: I Gede Sudiarsa
* Bendahara : Kaur Kajinahan Désa Induk (Ni Ketut Rasmin)

Saking pakaryan panitia antuk ngamargiang sosialisasi pangaptian tur tatujon pamekaran désa, Panitia ngeduk potensi Désa Tegallinggah tur selanturné ngadayang sosialisasi majeng panjakné dados wujud swadaya panjak, Pawangunan Kantor punika prasida mamargi antar tur ngantos mangkin Wangunan Kantor Désa Tegallinggah kantun becik.

Ring warsa 1995 Désa Tegallinggah lan Désa Bukit katetapang dados Désa Persiapan, daweg nika Tegallinggah kaamong olih I Madé Nirka, sané taler ngarangkep dados Klian Dusun Tegallinggah. Pamargi sesana daweg nika ngacakupin orti acara APPKB, tur kantun dados tanggung jawab/koordinasi nuju Désa Tumbu (Induk). Pamuputné pinanggal 11 Maret 1997, Désa Persiapan Tegallinggah resmi dados désa Difinitif mawit saking Séwala Kaputusan Gubernur Bali Nomer: 68 Warsa 1997 antuk nganetapang Désa Persiapan Tegallinggah dados Désa Difinitif, sapunik wesana manggala désa punoka ring kirang saking awarsa patut ngamargiang Pamilihan Perbekel Désa Tegallinggah sacara Démokratis ring 1998, sapunika calon kapilin daweg nika I Wayan Alit, tur kalantik dados Perbekel Désa Tegallinggah, mawit Sewala Kaputusan Bupati Karangasem Nomér : 437 warsa 1998, pinanggal 1 Désémber 1998, antuk ngamong 8 warsa wesana 1998-2006.

## Géograpi
Désa Tegallingah madué jimbar wawidangan 4,05&nbsp;km² miwah wénten ring tegeh rata-rata 180 méter saking duur pamukaan segara (mdpl).

### Wates wewidangan
Wates wewidangan Désa Tegallingah, inggih punika:

## Pamréntahan
### Désa Dinas
Mawit administrasi Désa Tegallinggah kakepah antuk tinggang banjar dinas taler kalih lingkungan inggih punika:
* Banjar Dinas Balépunduk Kalér
* Banjar Dinas Balépunduk Kelod
* Banjar Dinas Tegallinggah
* Lingkungan Karang Cermén
* Lingkungan Nyuling

### Perbekel
Puniki lis perbekel sané kantun ngamong utawi polih ngamong Désa Tegallinggah.

### Désa Adat
Mawit adat, Désa Tegallinggah manados wagian saking Désa Pakraman Karangasem.

## Démograpi

Ring warsa 2016, akeh krama ring désa puniki kakepah antuk 1.537 lanang miwah 1.649 istri taler séks rasio nyané 93.

## Subak
Subak punika lembaga tradisional para petani ring Bali, manados sistem patoyaan sané maaled petani, pinaka lembaga sané mandiri miwah démokratis. Kawéntenan subak sané sampun nagih amillénnium nganti mangkin, punika ngacihnain pinaka subak satunggal lembaga irigasi tradisional ajég miwah lestari.

Subak uma puniki tatujon utama inucap antuk ngawagi karen ring pangelolaan toya miwah kala matanduran ring uma. Ring wawidangan Désa Tegallingah kawéntenan kalih subak uma, inggih punika:
* Subak Balépunduk
* Subak Tegallinggah

## Pustaka

### Pranala jaba
*  Situs Resmi Propinsi Bali 
*  Badan Pusat Statistik Propinsi Bali
*  Situs Resmi Kabupatén Karangasem
*  Badan Pusat Statistik Kabupatén Karangasem
*  Website Desa Tegallinggah
*cutetan: URL dados kauahin/ilang. Yening URL nenten aktip, ngiring kaapus saking lis.*